Diari Oficial de la Generalitat Valenciana


Sumari del DOGV 4223, del 08-04-2002 (2002/2755)

RESOLUCIÓ d'11 de febrer de 2002, de la Conselleria d'Innovació i Competitivitat, per la qual es declara aigua mineral natural la procedent de la captació núm.0-2579, sondatge del Barranc Carbó, terme municipal de Chóvar, província de Castelló.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4223

Data del DOGV
:   08-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2755


Data del document
:   11-02-2002

Organisme emissor
:   Conselleria d'Innovació i Competitivitat

Tipus de document
:   Resolució

Descriptors 

:   * Chóvar
    * aigua mineral
    * empresa privada

RESOLUCIÓ d'11 de febrer de 2002, de la Conselleria d'Innovació i Competitivitat, per la qual es declara aigua mineral natural la procedent de la captació núm.0-2579, sondatge del Barranc Carbó, terme municipal de Chóvar, província de Castelló. [2002/2755]
  
Vist l'expedient de declaració d'aigua mineral natural la procedent del sondatge núm. 0-2579, sondatge del Barranc Carbó, terme municipal de Chóvar, província de Castelló, instat davant el Servei Territorial d'Indústria i Energia de Castelló per l'Ajuntament de Chóvar.
  
Vistos la Llei 22/1973, de Mines; el Reial Decret 2.857/1978, pel qual s'aprova el Reglament General per al Règim de la Mineria; el Reial Decret 1.047/1984, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el Reial Decret 849/1986, pel qual s'aprova el Reglament Públic Hidràulic, títol preliminar i altres; el Reial Decret 1.164/1991, de 22 de juliol, sobre Reglamentació tecnicosanitària per a l'elaboració, circulació i comerç de les aigües de beguda envasades.
  
Antecedents de fet
  
Primer
  
L'Ajuntament de Chóvar, província de Castelló, mitjançant escrit dirigit al Servei Territorial d'Indústria i Energia de Castelló de data de registre d'entrada 22 de desembre de 1999, després de la presa de mostres prèvia de les aigües, va sol·licitar, d'acord amb l'article 24.1 de la Llei de Mines i l'article 39.1 del Reglament General per al Règim de la Mineria, que la Conselleria d'Indústria i Comerç declarara aigua mineral natural l'aigua anteriorment qualificada de brollador procedent de la captació subterrània núm. 0-2579, sondatge del Barranc Carbó, terme municipal de Chóvar, província de Castelló, coordenades UTM, X= 729.380, Y= 4.415.130.
  
Segon
  
Tot complint l'article 39.2 del Reglament General per al Règim de la Mineria, el Servei Territorial d'Indústria i Energia de Castelló realitzà el 25 de gener de 2000 les corresponents preses de mostres d'aigua en presència de la part interessada, i envià dues de les mostres preses a l'Institut Tecnològic Geominer d'Espanya per a la realització de l'anàlisi reglamentària. Amb data de registre d'entrada de 19 d'abril de 2000 es va rebre informe de l'Institut Tecnològic Geominer d'Espanya de data 11 d'abril de 2000 favorable quant a la qualificació com a aigua mineral natural.
  
Tercer
  
De conformitat amb el que s'ha disposat en l'article 39.2 del Reglament General per al Règim de la Mineria, el Servei Territorial d'Indústria i Energia de Castelló procedí a la informació pública de la iniciació de l'expedient mitjançant anuncis que es publicaren en el BOP núm. 37 de 23 de març de 2000 i en el BOE núm. 74 de 27 de març de 2000, i no consta en l'expedient cap escrit d'oposició. El Servei Territorial va traslladar a la Direcció General d'Indústria i Energia l'expedient, amb data de registre d'entrada de 21 de desembre de 2000, perquè continuara la seua tramitació, segons el que s'ha previst en l'article 39.2 del Reglament General per al Règim de la Mineria.
  
Quart
  
Amb dates de registre d'eixida de 7 de febrer de 2001 i de 27 de març de 2001, notificat respectivament el 12 de febrer de 2001 i el 4 d'abril de 2001, la Direcció General d'Indústria i Energia va trametre escrit on sol·licitava informe a la Confederació Hidrogràfica del Xúquer. Transcorregut el termini assenyalat no consta en l'expedient l'emissió de l'esmentat informe.
  
Cinqué
  
Tot complint els articles 20.1.2 i 19.1.3 del Reial Decret 1.164/1991, sobre Reglamentació tecnicosanitària per a l'elaboració, circulació i comerç de begudes envasades, i l'article 39.3 de la Llei 22/1973, de Mines, es va traslladar l'expedient a la Conselleria de Sanitat, Direcció General de Salut Pública, amb data de registre d'eixida de 7 de febrer de 2001, i es va sol·licitar el corresponent informe vinculant sobre la naturalesa de les aigües objecte de l'expedient. Amb data d'eixida de 5 de març de 2001, la Direcció General de Salut Pública emeté informe en el qual assenyala deficiències que cal esmenar a efectes de la sol·licitud de canvi de qualificació.
  
Sisé
  
Amb data 8 d'octubre de 2001, l'Ajuntament de Chóvar presentà, a efectes d'esmena de deficiències, documentació complementària relativa a la sol·licitud de qualificació com a aigua mineral natural la procedent de l'indicat sondatge 0-2579.
  
Seté
  
Amb data d'eixida de 24 d'octubre de 2001 es tramet la indicada documentació complementària a la Direcció General de Salut Pública a efectes d'emissió d'informe vinculant sobre la naturalesa de les aigües objecte de l'expedient. Amb data d'eixida de 21 de novembre de 2001 la Direcció General de Salut Pública emet informe vinculant favorable en el qual es conclou que la indicada aigua reuneix les condicions per a ser declarada com a mineral natural.
  
Fonaments de dret
  
Primer
  
La Conselleria d'Innovació i Competitivitat és competent per a resoldre la sol·licitud de declaració d'aigua mineral natural de les esmentades aigües, formulada per l'Ajuntament de Chóvar, en virtut del que s'ha disposat tant en els articles 24.2 de la Llei 22/1973, de 21 de juliol, de Mines, i 39.2 del seu Reglament, aprovat pel Reial Decret 2.857/1978; com en allò establit en el Reial Decret 1.047/1984, d'11 d'abril, de transferències a la Comunitat Valenciana en matèria d'indústria, energia i mines, en el seu annex I, apartat B.III.a), i en el Decret 211/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Innovació i Competitivitat (DOGV núm. 4.165, de 10 de gener de 2002).
  
Vistos els antecedents de fet i els preceptes legals esmentats i la resta de disposicions d'especial i general aplicació, aquesta Conselleria d'Innovació i Competitivitat, a petició de l'Ajuntament de Chóvar, província de Castelló, resol:
  
Declarar aigua mineral natural la procedent de la captació núm. 0-2579, coordenades UTM X= 729.380, Y= 4.415.130, Z= 420 m.s.n.m., sondatge del Barranc Carbó, terme municipal de Chóvar, província de Castelló.
  
La present resolució no pot estendre's de facto per a aigües procedents de qualsevol altra surgència, pou, sondatge, brollador, etc. existent o que es realitze, si, prèviament i després de l'oportuna tramitació reglamentària, no acorda aquesta Conselleria la qualificació com a mineral natural de les aigües així obtingudes.
  
Prèviament a l'aprofitament de l'aigua declarada mineral natural en la present resolució, caldrà sol·licitar al Servei Territorial d'Indústria i Energia de la província de Castelló la corresponent autorització d'aprofitament, de conformitat amb el que s'ha establit en l'article 26 de la Llei 22/1973, de 21 de juliol, de Mines, i en l'article 41 del vigent Reglament General per al Règim de la Mineria, en relació amb l'article 24.1 de l'esmentada Llei i 39.1 del seu Reglament.
  
La present resolució és definitiva en via administrativa i contra ella podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.